钦定古今图书集成/明伦汇编/闺媛典/第209卷 > 李任禄妻石氏
## 钦定古今图书集成/明伦汇编/闺媛典/第209卷 > 李任禄妻石氏

按《海澄县志》：石氏，李任禄妻。夫死，遗孤世奇方九岁，
氏佣十指教之，小过必惩。迨成进士，入中秘，以母老
乞归，终养乡里。欲以母苦节上闻，母愀然谓其子曰：
“妇事夫犹臣事君，适际其难故尔，何节之有？且汝幸
通籍于朝，天之报我不薄矣。若复受旌，人将谓以庶
常之母故也。汝其求庶人妻之苦节者，以阐潜德可”
耳。会有疏荐其子者。并及母节。乃得旨。敕本县月给
白米一石为母膳。时年九十二。又二年卒